Անդրադառնալով այն խնդրին, որ նախաձեռնության անդամներն անարգել մուտք են գործել դիվանատան տարածք, Սրբազանը նշեց. «Մենք երբեք չենք մտածել, որ անկախ Հայաստանում հայ եկեղեցու վրա կարող է հարձակում լինել հայ մարդու կողմից: Այդպիսի բան ո՞ւմ մտքով կանցներ: Նման երևույթի կարելի է հանդիպել միայն իսլամական երկրներում: Ինչպե՞ս կարող էր հայ մարդը հայ եկեղեցում նման պահվածք ցույց տալ: Ես չեմ ուզում սա պայմանավորել «թավշյա» հեղափոխության հետ, սակայն այդ մարդիկ օգտագործեցին պահը, և փորձեցին նույն գործիքակազմը կիրառել եկեղեցու նկատմամբ: Սակայն նրանք չեն հասկանում, որ եկեղեցին այլ կառույց է ու աշխատում է իր «սահմանադրությամբ» և եթե կան խնդիրներ, դրանք պետք է եկեղեցական կանոնադրությամբ կարգավորվեն, ոչ թե փողոցային ցույցերով»: